રાહત અને બચાવ અભિયાનમાં આર્મી, એરફોર્સ, નેવી, કોસ્ટગાર્ડ અને એનડીઆરએફની બાવન ટીમો સાથે એનજીઓ પણ રાહત અને બચાવ અભિયાનમાં સક્રિય રીતે લાગી ગયા છે. કેરળના પંથનમ મતીતા જિલ્લામાં આવેલ રની, અરનમુલા, કોઝોનચેરી ગામમાં હજારો લોકો વરસાદના કારણે પોતાના ગામોમાં કેદ છે. પંથનમ મતીતા, અર્નાકુલમ અને થરીશસુર જિલ્લાના કેટલાય ભાગોમાં હજુ પણ ર૦ ફૂટ જેટલાં પાણી ભરાયાં છે. તેના કારણે ગામોની ગલીઓ અને શેરીઓ સરોવરમાં તબદિલ થઇ ગઇ છે.